નવી દિલ્હી, 27 મે: નરેન્દ્ર મોદીના નેતૃત્વમાં એનડીએ સરકારમાં કેબિનેટ મંત્રીના રૂપમાં 26મીએ શપથ લેનારા રામ વિલાસ પાસવાન છેલ્લા ત્રણ દાયકાથી દરેક પ્રકારની સરકારમાં કેન્દ્રીય મંત્રિમંડળમાં કામ કરી ચૂક્યા છે. આ દલિત નેતાએ પોતાના રાજનૈતિક જીવનની શરૂઆત સંયુક્ત સોશિયલિસ્ટ પાર્ટીના સભ્ય તરીકે અને 1969માં બિહાર વિધાનસભા માટે પસંદગી પામ્યા. ત્યારબાદ તેઓ ઝડપથી સીઢીઓ ચડતા ગયા અને ક્યારેય પણ કોઇ રાજનૈતિક વિચારધારાને પોતાના માર્ગમાં આડે આવવા દીધી નહીં.